LINNIE
LINNIE
Sider
BLOGGEN
Linnies verden
mandag 31. desember 2012
MITT ÅR: 2012
Vi er på tampen av 2012, og nok et nytt år står for døren. Jeg føler tiden bare fortsetter å rase av gårde, og av den grunn opplever jeg desto mer viktigheten av å stoppe opp og se rundt meg. Se hva jeg har, se hvem jeg har rundt meg som bryr seg om meg og se alle verdiene i livet som jeg verdsetter. Takknemlighet handler om å akseptere det vi har og være fornøyd med det, og det tror jeg er viktig. Legge fortiden bak oss, la fremtiden være, og heller gripe dagen. Nået er alltid i forandring, og det er derfor viktig å leve i øyeblikket. Cease the day - Live for the moment.
Jeg sitter på rommet mitt og lar fingrene danse over tastaturet mens jeg tenker over året som snart er over. Jeg avsluttet det fantastiske eventyret på folkehøyskolen i Ulsteinvik, og gikk inn i et nytt, spennende og helt annerledes eventyr ved å flytte til Bergen for å bli student ved Universitetet. Jeg har vært gjennom min andre kneoperasjon hvor nok en lang tid med tålmodighet, styrke og opptrening fulgte. Så mye jeg har lært, så mye jeg har utviklet meg og så mange minner jeg har fått med så mange herlige mennesker! Jeg er rik. Rik på venner, kjærlighet, minner og opplevelser, og herlighet, så takknemlig jeg er for det :)
Her er mitt årlige oppsummeringsinnlegg av året som vi snart er forbi. Jeg skal ta for meg hver måned, og legge ved linker til innlegg eller andre diverse ting som kanskje interesserer dere!
Her er mitt tilbakeblikk på året 2012!
JANUAR.
Jeg var tilbake på Sunnmøre folkehøgskule (heretter omtalt som SUFH) etter en fin juleferie den 3. januar. Da gikk vi rett inn i en periode med MUSIKALØVING! En intensiv uke fullspekket med dansing, sceneøving, replikker, kostymer, sminking, syngning koring fra tidlig om morgenen til sent om kvelden. Det var slitsomt, men så ufattelig gøy, lærerikt og spennende samtidig! Vi hadde fem forestillinger i Sjøborg kulturhus, og det var helt fantastisk moro :)
Jeg kom meg dessverre ikke gjennom måneden uten KNEPROBLEMER.
Musikaløving, en dansegjeng.
FEBRUAR.
På SUFH holdt lærerne alltid morgensamlinger med praktiske opplysninger og gode ord for dagen. Tirsdag 7. februar hadde jeg spurt om jeg kunne holde morgensamlinga - jeg snakket om begrepet "TAKKNEMLIGHET".
Musikklassen på SUFH dro på hyttetur til Bondalseidet i Ørsta, og her ble vi introdusert for studioet vi senere dette året skulle spille inn en selvskrevet sang.
Vinterferie! Sykehusbesøk (forberedelse til operasjon..), filmkvelder, hyttetur med Mari og Andrea i Lillehammer, og familiekos stod på lista.
Vel tilbake på SUFH, stod enda en ny hyttetur for døren. Denne gangen med hele skolen samlet på Fjellsetra :) Det ble en del HYTTETURER denne måneden, men det var alltid i koselig selskap!
Hjemme på vinterferie :)
MARS.
Måneden hvor så mye skjedde. Den 9. i måneden ble jeg lagt inn på Ringerike sykehus til min andre KNEOPERASJON på røket korsbånd, denne gangen på det høyre kneet. Jeg fikk dra allerede dagen etter, og hjemme fulgte en drøy uke med variert TIDSFORDRIV for den nyopererte.
Selv et nyoperert kne skulle ikke klare å hindre meg i å dra på LATVIATUR med SUFH! En uforglemmelig tur med venner, inntrykk, opplevelser og minner jeg sent vil glemme :)
På Ringerike sykehus, ferdig med operasjonen.
APRIL.
Påskeferie. Vennegjensyn, filmkvelder, spilling og kos stod på lista. I tillegg brukte jeg også en søvnløs natt på å skrive hovedutkastet til låta vi skulle skrive på musikklinja på SUFH.
Tilbake på SUFH var det full konsentrasjon på hvor lite tid det var igjen av skoleåret og (for oss på musikklinja) å fullføre låta vår og spille den inn i musikkstudioet Audiofarm i Ørsta (Vassendgutane har spilt inn en CD der!). LÅTEN min heter "This Year", og handler om året mitt på SUFH :)
På en avslutningsfest for Internasjonal Linje på SUFH.
MAI.
Siste måneden av eventyret på SUFH. Jeg har noen fantastiske venner som planla en overraskelsesbursdag for meg den 1. mai siden jeg hadde bursdag først etter at vi var ferdig på SUFH. Ellers var siste skoledag 12. mai og det ble et tårevått farvel med venner, lærere (som egentlig også var venner!), en fantastisk skole og et EVENTYR vi aldri ville finne maken til.
Hjemme. Jeg ble 20 år 13. mai, og var på avslutningsseremonien på Anabel sin folkehøyskole i Fredrikstad. I PINSEHELGA feiret Anabel og jeg familiebursdagen, og jeg fikk også besøk av Andrea og Mari på gården :)
Den herlige gjengen som var med og feiret bursdagen min!
JUNI.
Sommerferie. Vennegjensyn, filmkvelder, trening. Jeg begynte sommerjobben min i kommunen som MALERASSISTENT!
Solnedgangen en junidag fra verandaen vår :)
JULI.
Sammen faren til Simen som går i gospelen (tensing-koret jeg er/var med i) og mora hans, tok vi fly til Tyskland for å være med på den siste biten av turnéen. Ingen visste at jeg skulle komme, og det å få lov til å løpe på scenen mot slutten av en av konsertene deres, var BEYOND AMAZING! Resten av turneen var fantastisk. Konserter, bra folk, stemning, miljø, opptredener, venner, sommer.. You name it!
Etter turneen var jeg ikke hjemme lenge før jeg stakk på en koselig hyttetur til Sverige sammen med Mari og Andrea.
Da jeg løp onstage på konserten deres!
AUGUST.
I begynnelsen av denne måneden var Anne-Marthe, Anabel og jeg, som vi alltid har vært de siste årene nå, på Norway-cup for å JOBBE MED MOT. Med fantastiske kollegaer, herlige folk som titter innom og at vi tre utgjør et så fint trillingpar, gjør disse dagene til noe stort vi alltid gleder oss til hvert år!
Mona Lindseth spurte Anabel og meg om vi ville være med på en PHOTOSHOOT, og vi var ikke vanskelige å be! Det er andre gangen vi har vært med henne, og vi syns det alltid er like moro :)
Denne måneden var også tiden min for å FLYTTE UT. Jeg flyttet til Bergen for å begynne på Universitetet! Fra det kjente og kjære hjemmet mitt i Modum, til den fremmede og store byen og inn i et KOLLEKTIV med fire andre (deriblant Mari, min gode venninne fra SUFH!). De første ukene bestod for det meste av innflytting og inntak av en mengde inntrykk og opplevelser!
Trillingene på Ekebergsletta :))
For en fantastisk gjeng å jobbe med!
SEPTEMBER.
Såvidt kommet i gang på Universitetet. Med følelsen av å være SLITEN allerede etter et par uker, følte jeg at jeg slet.og hang etter. Men vi hadde vår første praksis denne måneden i regi av pedagogikkundervisningen på Universitetet! Vi ble utplassert på forskjellige ungdomsskoler i Bergen og skulle bruke en uke på å observere elevene, lærerne og samspillet deres. Det var interessant!
For aller første gang på lenge tok jeg meg en LØPETUR utendørs, og fikk en herlig opplevelse av at knærne holdt! For en ubeskrivelig følelse :)
Fin dag i Bergen! #slakkline
OKTOBER.
Studietid. Masse lesing og skriving - i hvert fall det som var planen. Jeg BESTOD den breddetesten for alfadelen i exphil, og var godt fornøyd med det! Ellers gikk mye av tiden til å skrive på innleveringa i alfadelen som skulle leveres en ukes tid etter breddestesten.
Mot slutten av måneden tillot jeg meg å koble helt ut, og sammen med Mari dro vi til KRISTIANSAND for å besøke Andrea!
Trekløveret i Kristiansand!
NOVEMBER.
Jeg tror ikke jeg har blogget så mye på en måned før, som jeg gjorde denne måneden. Hele 33 innlegg tilbakela jeg, og det er minst ett innlegg om dagen! Wow, men mange helt random innlegg hvor jeg skriver om ting som opptar meg eller ting jeg finner som jeg har lyst til å dele.
Mot midten av måneden tok jeg meg en tur hjem, og videre dro jeg på OVERRASKELSESBESØK til folkehøyskolen til Anabel (der hun nå arbeider som stipendiat!). Hun ble fra seg av lykke for å se meg, og det var utrolig gøy!
En ukes tid etterpå var det min tur til å få TVILLINGBESØK! Anabel tok seg turen til meg i Bergen, og det var så gøy å vise henne rundt og fortelle henne om mitt nye eventyr!
Den siste dagen i måneden var det duket for min første eksamen på Universitetet - i pedagogikk. Det var tid for siste innspurt!
Gøy med tvillingbesøk i Bergen :)
DESEMBER.
Den siste tiden av det første semesteret på Universitetet var her. Eksamenstida. Lesing, skriving, øving, pugging.. You name it. Sene kvelder på skolen/biblioteket/på lesedate hos venninner stod nå på lista. Jeg kom meg gjennom eksamenene, og kunne snart dra hjem på en etterlengtet juleferie!
Hjemme. Julekos, herlig familiehygge, spilling, filmkvelder, vennegjensyn, deilig mat, kattene... Lista kunne fortsatt!
Må forresten legge til at jeg var på LYSFESTEN i Bergen 1. desember, og fy søren, så mange folk, og for et fullspekka show. Wow!
Tok også ANTIPERMANENT igjen på håret da jeg kom hjem. Det var over et år siden sist, og det var deilig å få håret relativt rett igjen :)
Romjula har bestått av vennegjensyn, filmkvelder (ja, vi ser mye på film!) og mer spilling. Når jeg sier "spilling", mener jeg at vi spiller spill som  for eksempel Ligretto og kortspill.
Ellers la jeg også ut min første MUSIKKVIDEO på Youtube. Gøy!
Antipermanent!
Musikkvideoen :)
Wow, for et år dette har vært! Det er nesten rart å tenke på alt jeg har vært gjennom. Klokka 9 skal jeg ta bussen fra Vikersund til Oslo for å feire nyttårsaften med Mari og Andrea, og noen flere folk - noe jeg gleder meg til! Det er siste dagen i desember, og forresten siste dagen i hele 2012 i dag. I morgen vil dette året bare bli et minne - et godt minne, tør jeg legge til :)
Med denne stilen omsider ferdigskrevet, ønsker jeg dere alle en fantastisk kveld, og all hell og lykke i det kommende året. Må nye og spennende utfordringer komme oss i møte og fortsette å utvikle oss til bedre og sterkere mennesker :)
So long, peace out.
- Linnie
Ingen kommentarer:
Send dette via e-postBlogg dette!Del på TwitterDel på FacebookDel på Pinterest
fredag 28. desember 2012
Musikkvideo
Forresten.. Her om dagen la jeg ut min aller første film på Youtube :) Det har vært mitt lille juleprosjekt de to siste årene!
I fjor spilte min gode tvillingsøster inn en sang på skolen sin - et cover av Kelly Clarksons "My Grown-Up Christmas List". Jeg syntes det var et ganske bra cover, og jeg hørte mye på den i en periode. Da jeg kom hjem på juleferie, tenkte jeg at det kanskje hadde vært gøy å lage en musikkvideo av coveret hennes! Perfekt timing. Det var jul, både Anabel og jeg var hjemme på ferie og mamma hadde nylig kjøpt seg et nytt videokamera jeg kunne bruke!
Det var ikke vanskelig å spørre Anabel om det var greit, og om hun ville være frontfiguren på videoen! Jeg syntes det var veldig spennende, og jeg ba om å få organisere alt selv. Anabel skrev et lite innlegg om det i fjor på bloggen hennes. Dere kan sjekke det ut HER.
Filminga ble jeg ferdig med i fjor, men selve redigeringa fullførte jeg ikke før for noen dager siden! Jeg ble fornøyd med resultatet, til at dette var første gangen jeg prøvde det ut, og at Windows Movie Maker var annerledes nå enn det jeg kunne huske fra da jeg jobbet med annet filmprosjekt i 10. klasse.
Her er resultatet, hvis dere er interesserte i å sjekke det ut!
Ha en fortsatt gledelig jul!
Vi skrives :)
- Linnie
Ingen kommentarer:
Send dette via e-postBlogg dette!Del på TwitterDel på FacebookDel på Pinterest
torsdag 27. desember 2012
Romjulskos :)
Gledelig jul, kjære lesere! Mamma fortalte Anabel og meg en gang, og det har aldri blitt glemt siden - verken av Anabel eller meg! - at før jul (24. desember klokka 17!) er det riktig å si "God Jul" som en type lykkeønskning, mens i jula (romjula), er det riktig å si "Gledelig Jul".. Interessant? :)
Jeg har ikke bedrevet tiden min med stort de siste par-tre dagene, men om jeg har satt av tid til blogging kan jeg fint si jeg ikke har gjort! Mulig fordi det ikke er så mye mer å meddele enn julefilmer, julemat, spill, prat og familiekos. Det er så deilig med juleferie :)
Det er 27. desember, torsdag og 3. juledag (om det går an å si det..). I dag kjørte vi mormor hjem til Oslo, etter å ha hatt noen fine dager med besøk av henne siden bittelille julaften! Vi tok en tur innom Storo-senteret for å kjøpe en dunjakke til Anabel. Selv svidde jeg av et par hundrelapper til et par ting til meg selv også.
I går var jeg på besøk hos Silje! Det var utrolig koselig å snakke og henge med henne igjen :) Vi så en film: "Another Earth". Den var litt annerledes enn de filmene jeg vanligvis ser, men jeg likte den! Jeg legger ved traileren, hvis dere er interesserte..
Etter filmen spilte vi spillet Bezzerwizzer - hele familien! Silje og jeg, og mora, faren og broren til Silje. Det er et sånt kunnskapsspill, à la Trivial Persuit og Geni.. Og seriøst, jeg er helt elendig på sånne spill! Men selv om jeg tapte (totalt!), syntes jeg det var veldig gøy, ikke minst det å få være med på en "Andersen-spillkveld"!
I morgen kveld skal vi ut og bowle - mamma, pappa, Anabel og jeg, og Silje & hennes co. Vi har vært ute og bowlet en gang tidligere - i mars i år. Da humpet jeg rundt på krykker som nyoperert, hehe! Vi spilte to runder, og jeg husker jeg gikk fra aller siste plass på den første runden, til vinneren av den andre runden! Haha, de krevde revansj, så blir spennende å se hvordan det går i morgen ;)
Ellers har jeg skaffet meg planer ut året nå (det er ikke lenge igjen av 2012 nå!). Med bowling i morgen, kinotur med Nic på lørdag, treffe Marte og Sunniva på søndag, og feiring av Nyttårsaften i Oslo med Mari og Andrea og flere, kommer jeg til å holde meg greit opptatt de neste dagene. Gleder meg! :)
Nå får jeg komme meg i seng, så jeg blir opplagt til å knuse folka i bowling i morgen. Haha, denne gangen uten krykker! Håper dere også koser dere masse i romjula :)
Vi skrives.
- Linnie
Ingen kommentarer:
Send dette via e-postBlogg dette!Del på TwitterDel på FacebookDel på Pinterest
mandag 24. desember 2012
God Jul!
God julemorgen, kjære lesere!
Tre nøtter til Askepott, leking, pinnekjøtt, ribbe, gudstjeneste, sang, familiekos, barnslig, regn, masse snø, savn, Juleevangeliet.. Uansett hvordan dagen din blir, ønsker jeg deg en vidunderlig juletid :)♥
- Linnie
Ingen kommentarer:
Send dette via e-postBlogg dette!Del på TwitterDel på FacebookDel på Pinterest
søndag 23. desember 2012
Lille Julaften med pepperkakebaking!
I natt slet jeg veldig med å sovne. Det endte med at jeg dro frem boka mi, som jeg har prøvd å komme gjennom i hele høst(...), og kom meg gjennom et par hundre sider! Nå nærmer jeg meg slutten, så det begynner å skje litt! Det var ikke før klokka ble 5, at søvnen inntok meg og jeg kunne vandre inn i drømmeland.
Boka har blitt filmatisert, og blir vist første gang neste år, i 2013!
Nå sitter jeg i stua. Vi har nettopp spist middag - laks! Det var godt. Anabel, mormor, mamma og jeg har begynt å se Polarekspressen, men etter middagsavbrytelsen gikk vi ikke tilbake til filmen.. Satser på at vi får sett den ferdig i kveld!
Anabel vekket meg i dag "morges" klokka 11:45 ved å ringe meg og si at det var frokost. Pappa hadde allerede dratt på jobb - han ble utkalt siden det var så dårlig vær (han er veiarbeider..), men vi andre fire hadde en koselig frokost :) Så å si rett etter frokosten gikk vi i gang med pepperkakebakinga!
Bella i aksjon!
Resultatet!
Jeg kan ikke tro at det er julaften i morgen. Det gikk faktisk ikke ordentlig opp for meg før jeg satt ved frokostbordet i dag! Jeg gleder meg :) Disney's jul på tv'en, gudstjeneste i Heggen kirke, pinnekjøtt, familiekos, og hygge med gaveåpning. Ååå, julen :)
Jeg ønsker dere alle en vidunderlig kveld! Må den tilbringes med deres nære og kjære :)
Vi skrives.
- Linnie
Ingen kommentarer:
Send dette via e-postBlogg dette!Del på TwitterDel på FacebookDel på Pinterest
lørdag 22. desember 2012
Familiegathering, right up!
God kveld, tittere! Klokka nærmer seg 19 denne herlige kvelden og jeg sitter på rommet. I kveld får vi familiebesøk, og de er nok rett rundt hjørnet nå :)
I dag har Anabel, mamma og jeg vært i Vikersund for å storhandle og levere en liten ladning med julegaver. Det var utrolig koselig, for vi møtte så veldig mange kjente overalt! Folk jeg ikke har sett på veldig lenge, og vi ble stående og prate. Jeg må si det var veldig koselig å se Silje igjen. Hun var en av de vi svingte innom for å levere gaver. Hun hadde en gave til meg også, men hun hadde ikke pakket den inn, så jeg ble med inn for å vente. Jeg ble stående på kjøkkenet og prate med broren og foreldrene hennes, og det var veldig koselig :) En lite stund siden jeg hadde sett dem alle, kanskje spesielt broren hennes, som nå studerer i Danmark.
Jepp. Så nå bare venter jeg på å høre en bil kjøre opp i gården. Det er mormor, tante, onkel, fetter og kusine som kommer, og jeg gleder meg stort til å se dem igjen :) Mormor blir værende her, siden hun skal feire jul med oss i år, og det gleder jeg meg også masse til! Jeg ønsker dere også en fin kveld denne søte bittelille julaftenen :)
Vi skrives.
- Linnie
Ingen kommentarer:
Send dette via e-postBlogg dette!Del på TwitterDel på FacebookDel på Pinterest
fredag 21. desember 2012
Julerengjøring og julekonsert!
Hei hei!
Jeg sitter alene i stua. Lyden av varmepumpa er det eneste jeg hører bortsett fra lyden av fingrene mine som danser over tastaturet på dataen. Simba ligger i en stol overfor meg, og jeg kan også såvidt høre de dype åndedragene han tar. Det er litt ekkelt egentlig, hvordan øynene hans virker halvåpne når han sover..
I dag stod jeg opp til tomt hus. Mamma og pappa var på jobb, og Anabel hadde ikke stått opp enda - klokka 11! Whoa. Uansett, jeg lagde meg en liten frokost, satte meg i sofaen og slo på tv'en. Produktiviteten min trengte litt tid for å komme i gang i dag. Plutselig kom Simba og hoppet opp for å legge seg hos meg. Det er så ufattelig sjelden han legger seg hos meg frivillig (trist nok, ja!), så når han gjør det, er jeg virkelig nødt til å ta utbytte av det! Det var utrolig koselig - han lå og malte på magen min, og sovnet også etter hvert. Ååå :)
En god time etter meg stod Anabel opp, og da kunne vi ikke vente stort lenger før vi begynte med julerengjøringa! Vi startet med kjøkkenet. Deretter stua, gangen og badet - med rydding, støvsuging, mopping, tepperisting, putebanking og vasking.. You name it! Vi flyttet møblene fra ende til annen i rommet for å komme til overalt! Det var sykt godt å få gjort, og samarbeidet mellom Bella og meg fungerte også veldig bra! :)
Litt senere på dagen fikk vi besøk av ei venninne av mamma, Elin. Hun ble til middag, og det var utrolig koselig å se henne igjen :) Enda senere ringte det på nytt på døra, og denne gangen var det Iselin som stakk hodet inn! Ååå, så godt det var å se henne igjen :) Vi stod og pratet i en times tid før hun måtte gå for å rekke en gospelfest, og vi begynte vel egentlig selv å få knapp med tid vi også.. I kveld skulle vi nemlig på julekonsert med Kor02! Jeg har vært der de siste årene, og Anabel, Lærke og jeg har vært faste medhjelpere på konsertene deres med salg av billetter og kaker og kaffe. Det er en stor glede å kunne være til hjelp for dem :)
Den første jeg fikk øye på da vi kom inn i kirka der konserten skulle være, var Lærke. Å, så utrolig gøy det var å se henne igjen!! Vi snakket mye om hvordan hun hadde det på folkehøyskolen og hvordan hun trivdes der så langt. Ellers traff jeg på mange flere bekjente, og det var utrolig koselig :)
Konserten var råbra, og jeg fikk gåsehud av opptredenene deres flere ganger! Stian gjorde en glimrende jobb som konferansier, og det var gøy å se igjen ham i kveld også :)
Vel hjemme så vi filmen Anabel endelig hadde fått kjøpt seg etter å ha vært både Hønefoss og Vikersund opp og ned - Disney's Christmas Carol. Nå er filmen ferdig, de andre har lagt seg, og jeg er her - men nå begynner jeg å bli så trøtt, at jeg tenker å ta kvelden. Nå er det virkelig ikke lenge til julaften! Det er jo faktisk bitte-bittelille julaften i dag :) God natt, verden.
Vi skrives :)
- Linnie
Ingen kommentarer:
Send dette via e-postBlogg dette!Del på TwitterDel på FacebookDel på Pinterest
Nyere innlegg Eldre innlegg Start
Abonner på: Innlegg (Atom)
Linnie, 24 - Lektorstudent ved UiB
Vis hele profilen min
Følg meg på mail! :)
Bloggarkiv
▼  2017 (15)
▼  februar (1)
Chill lørdag
►  januar (14)
►  2016 (11)
►  desember (2)
►  august (2)
►  juni (3)
►  mars (4)
►  2015 (7)
►  november (7)
►  2014 (29)
►  desember (2)
►  november (8)
►  oktober (4)
►  september (6)
►  august (9)
►  2013 (115)
►  desember (17)
►  november (2)
►  oktober (4)
►  september (13)
►  august (2)
►  juli (2)
►  juni (7)
►  mai (11)
►  april (11)
►  mars (13)
►  februar (14)
►  januar (19)
►  2012 (174)
►  desember (23)
►  november (33)
►  oktober (24)
►  september (19)
►  august (18)
►  juli (4)
►  juni (3)
►  mai (8)
►  april (5)
►  mars (9)
►  februar (11)
►  januar (17)
►  2011 (127)
►  desember (21)
►  november (14)
►  oktober (10)
►  september (11)
►  august (28)
►  juli (14)
►  juni (2)
►  mars (6)
►  februar (8)
►  januar (13)
►  2010 (151)
►  desember (17)
►  november (8)
►  oktober (9)
►  september (2)
►  august (12)
►  juli (8)
►  juni (11)
►  mai (19)
►  april (21)
►  mars (20)
►  februar (11)
►  januar (13)
►  2009 (160)
►  desember (21)
►  november (25)
►  oktober (19)
►  september (3)
►  august (25)
►  juli (20)
►  juni (11)
►  mai (12)
►  april (7)
►  mars (4)
►  februar (5)
►  januar (8)
Overjordisk-tema. Drevet av Blogger.